User talk:PanditPrashant

श्री गौड़ मालवीया ब्राह्मण

राजा आदिशूर ने यज्ञ में ब्रह्मावर्त से ब्राह्मणों को बुलाकर सम्मानित कर अपने राज्य में बसाये । उनमें से जो श्री क्षैत्र अर्थात कश्मीर में बसे वे श्री गौड़ कहलाये । (देखिये वारेन्द्र कल्प नामक ग्रंथ )

इन श्री गौड़ ब्राह्मणों का निवास कश्मीर में जहां था, उसका केन्द्र श्रीहट्ट नामक स्थान था। योग्यता के कारण इनको अमृत भोजन (जो बिना मांगे) प्राप्त होता था। अतः ये लक्ष्मी के वरद-पुत्र कहलाते थे। ये किसी से प्रतिग्रह या दान आदि नहीं लेते थे। ब्राह्मणों में भी प्रतिग्रह लेने व नहीं लेने के कारण दो भेद हुए ।

हम जो कि श्री गौड़ मालवीया ब्राह्मण कहलाते हैं प्रतिग्रह या दान नहीं लेते है एवं प्रतिग्रह लेना निंदनीय कार्य समझते हैं ।

”श्री गौड़ मालवीया ब्राह्मण“ शब्द में श्री गौड़ ब्राह्मण शब्द मुख्य, और मालवीया उसका विशेषण है परंतु अधिकतर लोगों द्वारा इस विशेषण का उपयोग उपनाम या सरनेम के रूप में किया जा रहा है। अतः प्रथम ब्राह्मणों की उत्पत्ती और फिर उसके विशेषण वाची शब्दों का परिचय यहाँ दिये जाने का प्रयास किया जा रहा है ।

श्री गौड़ ब्राह्मण बारहवीं सदी में मालवा आये। सावंतसिंह के वंश में चित्तोड़ के राजा सतरसिंह विक्रम संवत 1207 में हुए, इसके पश्चात कर्ण गेहलोत संवत 1250 में, और राणा सिसोदिया संवत 1258 में हुए। इनके बाद में संवत 1332 में राजा लक्ष्मणसिंह हुए। इनमें से अधिकांश राजा ब्राह्मणों के भक्त और यज्ञ कराने वाले थे। (देखिये टाड सा. कृत राजस्थान अंग्रेजी ग्रंथ)।

आबूगढ़, जालोर, बूंदी, गोरगढ़, धार, उज्जैन और रणथम्भोर के राज्य मेवाड़ वालों के अधीन थें। इन राजाओं ने ही चारो दिशाओं से ब्राह्मणों को निमंत्रित कर मालवा में बसाये थे, मालवा में निवास करने से श्री गौड़ मालवीया कहलाये ।

श्री गौड़ मालवीया ब्राह्मण समाज के लोग देश के विभिन्न प्रांतो में अपने-अपने व्यक्तिगत कारणों से यत्र-तत्र बसे हुए हैं। क्षैत्रियता, भाषा एवं संस्कृति भेद होने से उनमे आज भी दरी बनी हुयी है, और वे अपने-अपने समुह में ही जीवन यापन कर रहे हैं। वर्तमान में इन्दौर, उज्जैन, भोपाल, खण्डवा, होशंगाबाद, हरदा, होशंगाबाद और जबलपूर जिलों में नर्मदा के उत्तर व दक्षिण किनारे पर श्री गौड़ मालवीया ब्राह्मण जाति के लोग बहुतायत में निवास करते हैं ।